Tunel Okruhliak

Tunel Okruhliak je tunel vo výstavbe rýchlostnej cesty na Slovensku s dĺžkou 1 913 m, ktorý sa bude nachádzať na rýchlostnej ceste R4 v úseku Prešov, severný obchvat, II. etapa. Pôvodný termín začatia výstavby na koniec roka 2020, ktorý Národná diaľničná spoločnosť v minulosti avizovala, sa nepodarilo dodržať, keďže súťaž na zhotoviteľa bola vyhlásená až v roku 2022. 

Tunel Okruhliak je riešený ako dvojrúrový s jednosmernou premávkou kategórie 2T–7,5. Celková dĺžka ľavej tunelovej rúry (severnej) bude  a pravej tunelovej rúry (južnej) bude . V zmysle STN 73 7507 je výška prejazdného gabaritu navrhovaná . Šírka chodníkov je  a svetlá výška nad chodníkmi je navrhovaná . Tunel je po celej svojej dĺžke aj s ohľadom na riziko napúčania hornín v jeho trase navrhnutý s protiklenbou. Zárezy do horninového prostredia budú na západnom portáli vysoké , na východnom portáli . Otvorenie je naplánované na október 2027.

 Výberové konanie 
Pôvodne mal byť úsek s týmto tunelom rozostavaný koncom roku 2021. Po ukončení súťaže podpísala 29. júna 2023 NDS zmluvu so Združením R4. Keďže však výberové konanie bolo sedemkrát posúvané, NDS predpokladá začatie prác na tomto úseku vrátane tunela koncom augusta 2023. V súťaži na výstavbu severného obchvatu etapy úseku R4 Prešov, ktorého súčasťou je aj Tunel Okruhliak uspelo konzorcium a čele so spoločnosťou Eurovia SK. Zmluvná cena je približne 337 miliónov eur bez DPH.

 Výstavba 
23. apríla 2024 sa slávnostne zahájili raziace práce. Minister dopravy Jozef Ráž sa vyjadril, že by sa tunel mohol motoristom do užívania odovzdať o štyri roky neskôr. Tunel Okruhliak je razený z oboch portálov, cyklickým spôsobom razenia. Razí sa v nepretržitej prevádzke 24 hodín denne, 7 dní v týždni. Celkovo je do procesu razenia zapojených približne 180 technických pracovníkov a tunelárov. V auguste 2025 Národná diaľničná spoločnosť informovala, že raziace práce v tuneli postupujú podľa harmonogramu a priebežne sa budujú základy aj pre sekundárne ostenie. K 20. augustu 2025 bolo  zo západu vyrazených 1 013 m v kalote v ľavej tunelovej rúre (LTR) a 947 m v pravej tunelovej rúre (PTR), čo predstavuje už viac ako polovicu dĺžky celého tunela.

V novembri 2025 sa v obciach Prešov, Kapušany, Lada a Lipníky konal protest formou blokovania dopravy na priechode pre chodcov v trvaní 30 minút. Dôvodom protestu bola vládna konsolidácia, ktorá sa dotkla aj rozpočtu na výstavbu tohto úseku a podľa aktivistov stavbárom  malo byť nariadené spomalenie prác a výstavba úseku sa mala predĺžiť o jeden rok navyše.

 Referencie 

 Iné projekty 

 Externé odkazy 
 Tunely na stránke Národnej diaľničnej spoločnosti 

Okruhliak
Kategória:Doprava v okrese Prešov
Kategória:Stavby v okrese Prešov